stanford-oval/wikipedia huggingface dataset:
Mobiilisäteilyn terveysvaikutukset
Tutkimuksia matkapuhelinten terveysvaikutuksista > Kilpirauhasen liikatoiminta

Vuonna 2004 julkaistussa italialaistutkimuksessa keskimäärin yli tunnin vuorokaudessa matkapuhelimeen puhuneiden joukossa esiintyi 65 prosenttia enemmän henkilöitä, joiden TSH-kilpirauhashormonin tasot olivat alle viitearvon kuin niiden joukossa, jotka puhuivat alle 37 minuuttia vuorokaudessa. Tutkimukseen osallistui yhteensä noin 2600 puhelinyhtiön työntekijää, joilta selvitettiin sekä työ- että vapaa-ajan puheluiden tuntimäärät. Kilpirauhassairauksista kärsivät oli kuitenkin rajattu tutkimuksen ulkopuolelle, eikä tuloksessa otettu huomioon sitä, että osa tutkituista teki satunnaisia huoltotöitä, joiden vuoksi he altistuivat matkapuhelinmastojen lähikentille. Vertailua ei esitelty myöskään erikseen miesten ja naisten osalta, vaikka naisilla esiintyy luontaisesti miehiä enemmän kilpirauhasen ongelmia.
Tutkimuksia matkapuhelinten terveysvaikutuksista > Muut terveysriskit

Lääkäreiden kansainvälinen ympäristöjärjestö International Society of Doctors for Environmentin mukaan tutkimuksista on saatu viitteitä siitä, että mobiiliteknologian synnyttämät mikroaaltokentät heikentävät lisääntymisterveyttä ja aiheuttavat neurologisia sekä aineenvaihdunnallisia sairauksia.
Tutkimuksia matkapuhelinten terveysvaikutuksista > COSMOS-seurantatutkimus

WHO:n vuonna 2009 alkanut Cosmos-tutkimus on useassa maassa tehtävä seurantatutkimus, jonka kolmas kierros alkoi vuonna 2020. Seurattavia on 300 000. Tutkimuksessa seurataan matkapuhelimen käytön ja puhelimen aiheuttaman radiotaajuisen säteilyn yhteyttä muun muassa kasvaimiin sekä aivoverenkierron ja mielenterveyden häiriöihin sekä yleiseen terveydentilaan. Suomen osuudesta vastaa Säteilyturvakeskuksen tutkimusprofessori Anssi Auvinen.
Tekniikan alan järjestöjen näkökantoja

Kansainvälisen tekniikan alan järjestön IEEE:n vuonna 2019 julkaiseman tutkimuksen mukaan nykyisin käytössä oleva ja nykyisin suunniteltu radiotaajuinen säteily ei aiheuta terveyshaittoja.
Sveitsin mobiiliteollisuutta edustavan ASUT-järjestön mukaan matkapuhelinsäteilyyn ei liity syöpäriskin lisäksi muita terveysriskejä. Syöpäriskiin liittyen järjestö huomautti lisäksi, että se olisi edelleen "jonkin verran epäselvä". Perusteluna oli se, että kansainvälinen syöväntutkimusjärjestö IARC sijoitti vuonna 2011 matkapuhelinsäteilyn luokkaan "mahdollisesti syöpää aiheuttava".
ASUT-järjestö huomautti lisäksi, että sveitsiläisessä Neue Zürcher Zeitungissa vuonna 2019 julkaistun artikkelin mukaan ei olisi olemassa tutkimuksia, joiden mukaan sallituissa rajoissa pysyttelevään matkapuhelinsäteilyyn liittyy terveysriskejä. Järjestö huomautti kuitenkin, että turvallisuuden kannalta on tärkeää, että tehokas matkapuhelinverkosto pitää kentät mahdollisimman voimakkaina, jolloin niiden käyttäjät altistuvat mahdollisimman vähän puhelimensa tuottamalle säteilylle.
Säteilytyypit

5G-verkko käyttää kolmea taajuusaluetta: 3,5 GHz, 700 MHz ja 30 GHz. Näistä 700 MHz:n aluetta ja 30 GHz:n (26–30 GHz) aluetta ei ole vielä otettu käyttöön.
Massimo Luongo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Massimo Corey Luongo
Syntymäaika: 25. syyskuuta 1992
Syntymäpaikka: Sydney, Etelä-Uusi-Wales, Australia
Pelipaikka: puolustava keskikenttäpelaaja
Pituus: 176 senttimetriä
Paino: 75 kilogrammaa
Seura
Seura: Ipswich Town
Junioriseurat
2004–2010: APIA Leichhardt Tigers
2011: Tottenham Hotspur
Seurat
| Vuodet | Seura | O | (M) |
| 2011–2013 | Tottenham Hotspur | 0 | (0) |
| 2012 | → Ipswich Town (laina) | 9 | (0) |
| 2013 | → Swindon Town (laina) | 7 | (1) |
| 2013 | → Swindon Town (laina) | 5 | (2) |
| 2013–2015 | Swindon Town | 78 | (12) |
| 2015–2019 | Queens Park Rangers | 9 | (0) |
| 2019–2022 | Sheffield Wednesday | 64 | (4) |
| 2022–2023 | Middlesbrough | 0 | (0) |
| 2023– | Ipswich Town | 63 | (5) |
Maajoukkue
| 2014– | Australia | 43 | (6) |
 Seurajoukkueuran tilastot kattavat vain kansalliset sarjat, päivitetty 11. marraskuuta 2024.  Maajoukkueuran tilastot päivitetty 11. marraskuuta 2024.
Massimo Corey Luongo (s. 25. syyskuuta 1992 Sydney) on australialainen jalkapalloilija, joka edustaa Englannin Valioliigassa pelaavaa Ipswich Townia. Pelipaikaltaan molempijalkainen Luongo on puolustava keskikenttäpelaaja. Hän kuuluu Australian jalkapallomaajoukkueeseen.
Ura > Seurajoukkueura

Luongo siirtyi vuonna 2011 kotimaastaan Englannin valioliigassa pelaavan Tottenham Hotspurin juniorijoukkueeseen. Hän ei kuitenkaan pelannut yhdessäkään valioliigaottelussa ja oli vuonna 2012 lainalla Englannin mestaruussarjan Ipswich Townissa ja vuonna 2013 kahdesti Englannin ykkösliigan Swindon Townissa. Syyskuussa 2013 Luongo siirtyi pysyvällä sopimuksella Swindoniin. Luongo pelasi Swindonissa kausien 2013–2014 ja 2015–2015 aikana 78 ottelua tehden 12 maalia. Jälkimmäisellä kaudella Luongo valittiin Ykkösliigan tähdistöön.
Heinäkuussa 2015 Luongo siirtyi Englannin mestaruussarjaan pudonneeseen Queens Park Rangers FC:hen. Hän pelasi seurassa neljän vuoden aikana 145 mestaruussarjaottelua, joissa hän teki kymmenen ja syötti 16 maalia. Hän siirtyi vuonna 2019 Sheffield Wednesdayhin, jossa pelasi kolmen kauden ajan. Hän pelasi Mestaruussarjassa 39 ottelua ja teki kolme maalia sekä Englannin Ykkösliiga]ssa 25 ottelua, joissa teki yhden maalin. Oltuaan hetken ilman seuraa hän siirtyi syyskuussa 2022 Middlesbroughiin, jossa ei kuitenkaan pelannut yhtään edustusjoukkueen ottelua.
Luongo siirtyi tammikuussa 2023 ilmaissiirrolla Ykkösliigassa pelanneeseen Ipswichiin. Hän teki loppukauden 15 liigaottelussa kaksi maalia. Seuraavalla käaudella hän teki Englannin mestaruussarjassa 43 ottelussa kolme maalia. Kaudella 2024–2025 hän on marraskuun maaottelutaukoon mennessä pelannut viidessä [[Englannin Valioliiga|valioliigaottelussa.
Ura > Maajoukkueura

Luongo debytoi Australian jalkapallomaajoukkueen paidassa syyskuussa 2014 ystävyysottelussa Belgiaa vastaan. Avausmaalinsa hän teki viidennessä maaottelussaan, Aasian-mestaruuskilpailuiden avausottelussa Kuwaitin verkkoon. Hän osui turnauksessa myös finaalissa Etelä-Koreaa vastaan. Australia voitti mestaruuden ja Luongo valittiin turnauksen pelaajaksi. Hän kuului Australian joukkueeseen MM-kilpailuissa 2018, muttei päässyt pelaamaaan. Aasian-mestaruuskilpailuissa 2019 hän pelasi neljä ottelua. Kaikkiaan hän on marraskuuhun 2024 mennessä pelannut 43 maaottelua ja tehnyt kuusi maalia.
Muuta

Lokakuussa 2015 Luongo nimettiin 50 pelaajan joukkoon, joka tavoittelee maailman parhaan pelaajan palkintoa Ballon d'Oria. Luongon isällä on italialaisia ja äidillä indonesialaisia sukujuuria.
Saavutukset

Australia
Aasian-mestaruuskilpailut: kultaa (2015)
Henkilökohtainen
Aasian-mestaruuskilpailuiden paras pelaaja: 2015
Aasian-mestaruuskilpailuiden tähdistöjoukkue: 2015
Englannin ykkösliigan tähdistöjoukkue: 2014–2015
Puhelinnumerot Kreikassa

Puhelinkoppeja Ateenassa.
Kreikan kansainvälinen suuntanumero on +30. Alueittain Kreikka on jaettu kahdeksaan ylemmän tason suuntanumeroalueeseen, joiden suuntanumerot alkavat numerolla 2. Esimerkiksi Ateenan suuntanumero on 21, ja näin Ateenan puhelinnumerot alkavat kansainvälisessä muodossa +30 21. Matkapuhelinnumerot alkavat numerolla 6, eli kansainvälisessä muodossa +30 6.
Kreikan sisäiset puhelinnumerot sarjoissa 2 ja 5–9 ovat yleensä kymmennumeroisia, paitsi sarjassa 807, jonka numerot ovat seitsennumeroisia. Sarjassa 1 numerot ovat kolme-, neli-, viisi- tai kuusinumeroisia ja sarjassa 54 viisinumeroisia.
Puhelinnumeroavaruuksia hallinnoi Kreikan televiestintä- ja postiviranomainen (EETT).
Numerosarjat

| Käyttö | Numerosarjat |
| --- | --- |
Kansainvälinen suuntanumero: +30
Lyhytvalintanumerot (esim. hätänumerot): 1xx, 1xxx, 1xxxx
Alueelliset suuntanumerot: 2xx xxx xxxx
Tulevaan käyttöön varatut numerot: 3xx xxx xxxx 4xx xxx xxxx
Virtuaalisten yksityisverkkojen ja yritysverkkojen numerot: 50x xxx xxxx
Lyhytsanomapalvelut: 54xxx
Reititysnumerot verkkojen välillä: 55–59
Kiinteät ja matkapuhelinnumerot satelliitin kautta: 600 xxx xxxx
Henkilöhakupalveluiden numerot: 692 xxx xxxx
Matkapuhelinverkkojen digitaalisten maanpäällisten radioviestintäjärjestelmien numerot: 696 xxx xxxx
Matkapuhelinnumerot: 690 xxx xxxx, 693 xxx xxxx, 699 xxx xxxx WIND 694 xxx xxxx, 695 xxx xxxx Vodafone 697 xxx xxxx, 698 xxx xxxx Cosmote
Yksityiset numerot: 70x xxx xxxx
Ilmaisnumerot: 800 xxx xxxx
Jaettujen kustannusten numerot: 801 xxx xxxx
Maksulliset numerot: 806 xxx xxxx
Korttipuhelinnumerot: 807 xxxx
Maksulliset numerot: 812 xxx xxxx
Maksulliset numerot: 825 xxx xxxx
Maksulliset numerot: 896 xxx xxxx
Maksulliset numerot: 899 xxx xxxx
Maksulliset palvelut: 901 xxx xxxx
Maksulliset palvelut aikuisille: 909 xxx xxxx
2x Kaukovalintanumerot

Kreikka on jaettu kahdeksaan ylemmän tason suuntanumeroalueeseen:
Suuntanumeroalue 21 käsittää Ateenan metropolialueen.
Suuntanumeroalue 22 käsittää muun Attikan alueen sekä Keski-Kreikan, Etelä-Egean saarten ja Pohjois-Egean saarten alueet.
Suuntanumeroalue 23 käsittää Keski-Makedonian alueen.
Suuntanumeroalue 24 käsittää Länsi-Makedonian ja Thessalian alueet.
Suuntanumeroalue 25 käsittää Itä-Makedonian ja Traakian alueen.
Suuntanumeroalue 26 käsittää Länsi-Kreikan, Epeiroksen ja Jooniansaarten alueet.
Suuntanumeroalue 27 käsittää Peloponnesoksen alueen ja Kytheran.
Suuntanumeroalue 28 käsittää Kreetan alueen.
6x Matkapuhelinnumerot > 68 CYTA Hellaksen matkapuhelinnumerot

(Ei käsitä verkon kaikkia numeroita numeroiden siirrettävyyden vuoksi)
6x Matkapuhelinnumerot > 697–698 Cosmoten matkapuhelinnumerot

(Ei käsitä verkon kaikkia numeroita numeroiden siirrettävyyden vuoksi)
6x Matkapuhelinnumerot > 699 WIND Hellaksen matkapuhelinnumerot

(Ei käsitä verkon kaikkia numeroita numeroiden siirrettävyyden vuoksi)
Muut numerot > 90x Lisämaksulliset palvelunumerot

Käännös suomeksi
Saktoúria

| Saktoúria Σακτούρια |
| --- | --- |
 Saktoúria kylä.
 Saktoúria
 Koordinaatit: 35°7′18″N, 24°36′54″E 
Valtio:  Kreikka
Alue:  Kreeta
Alueyksikkö:  Réthymno
Kunta:  Ágios Vasíleios
Kunnallisyksikkö:  Lámpi
Hallinto:  
 – Asutustyyppi:  kylä
 – Kallikrates-koodi:  7302011601
Korkeus:  520 m
Väkiluku (2011):  149
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Saktoúria (kreik. Σακτούρια) on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Kylän väkiluku on 149 (vuonna 2011).
Saktoúrian kylää.
Saktoúrian kylä sijaitsee Vouvála-vuoren luoteisrinteessä noin 47 kilometriä eteläkaakkoon Réthymnon kaupungista. Se on rakennettu noin 520 metrin korkeuteen merenpinnasta laskettuna.
Saktoúria muodostaa myös laajemman kyläyhdyskunnan (Τοπική Κοινότητα Σακτουρίων, Topikí Koinótita Saktouríon), johon kuuluvat varsinaisen Saktoúrian kylän eli Áno Saktoúrian (”Ylä-Saktoúria”) lisäksi kaksi muuta kylää, läheinen Káto Saktoúria (”Ala-Saktoúria”) ja rannikolla sijaitseva Ágios Pávlos, sekä Messaránlahdessa sijaitsevat asumattomat saaret Megálo Paximádi eli Paximádia éna ja Mikró Paximádi eli Paximádia dýo. Koko yhdyskunnan väkiluku on 218.
Aiemmin kylä kuului Lámpin kuntaan ja vuodesta 2011 lähtien Ágios Vasíleioksen kunnan Lámpin kunnallisyksikköön.
Aiheesta muualla

Kuvia tai muita tiedostoja aiheesta Saktoúria Wikimedia Commonsissa
Lámpi

| Lámpi Λάμπη |
| --- | --- |
 Lámpin maisemia ja Káto Saktoúrian kylä.
 Kunnallisyksikön sijainti
 Lámpi
 Koordinaatit: 35°11′N, 24°30′E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Ágios Vasíleios
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  730201
Väkiluku (2011):  4 161
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Lámpi (kreik. Λάμπη; myös Lámbi; virallisesti Δημοτική Ενότητα Λάμπης, Dimotikí Enótita Lámpis) on yksi Ágios Vasíleioksen kunnan kunnallisyksiköistä ja entinen itsenäinen Kreikan kunta. Se sijaitsee Réthymnon alueyksikössä Kreetan alueella. Kunnallisyksikön väkiluku on 4 161 (vuonna 2011).
Triópetran rantaa.
Lámpi käsittää Ágios Vasíleioksen kunnan itäosan Kreetan saaren etelärannikolla Messaránlahden rannalla. Siihen kuuluvat myös lahdessa sijaitsevat Paximádian saaret. Kunnallisyksikön suurin asutus on Agía Galínin kylä. Siihen kuuluu myös muun muassa koko kunnan kuntakeskus Spíli. Lámpi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágios Vasíleioksen kunnaksi yhdessä Foínikaksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Lámpin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Agía Galíni | Agía Galíni | 604 |
| Agía Galíni | Xirókampos | 28 |
| Akoúmia | Akoúmia | 344 |
| Akoúmia | Triópetra | 81 |
| Akoúmia | Vrýses | 84 |
| Árdaktos | Agía Paraskeví | 13 |
| Árdaktos | Aktoúnta | 74 |
| Árdaktos | Árdaktos | 32 |
| Árdaktos | Vátos | 34 |
| Drímiskos | Drímiskos | 32 |
| Karínes | Karínes | 191 |
| Kentrochóri | Kentrochóri | 39 |
| Kentrochóri | Platanés | 40 |
| Keramés | Agalianós | 19 |
| Keramés | Agía Foteiní | 5 |
| Keramés | Keramés | 129 |
| Kissós | Kissós | 48 |
| Kissós | Kissoú Kámpos | 100 |
| Krýa Vrýsi | Krýa Vrýsi | 84 |
| Krýa Vrýsi | Néa Krýa Vrýsi | 50 |
| Lampiní | Lampiní | 116 |
| Mélampes | Ágios Geórgios | 14 |
| Mélampes | Mélampes | 591 |
| Mourné | Mourné | 176 |
| Myxórrouma | Agía Pelagía | 90 |
| Myxórrouma | Áno Myxórrouma | 210 |
| Myxórrouma | Fratí | 57 |
| Myxórrouma | Myxórrouma | 14 |
| Orné | Orné | 20 |
| Saktoúria | Ágios Pávlos | 27 |
| Saktoúria | Káto Saktoúria | 42 |
| Saktoúria | Megálo Paximádi (Paximádia éna) (saari) | 0 |
| Saktoúria | Mikró Paximádi (Paximádia dýo) (saari) | 0 |
| Saktoúria | Saktoúria | 149 |
| Spíli | Darivianá | 60 |
| Spíli | Spíli | 564 |
Yhteensä: 4 161
Aiheesta muualla

Kuvia tai muita tiedostoja aiheesta Lámpi Wikimedia Commonsissa
Veljekset Rönkä

| Veljekset Rönkä Oy |
| --- | --- |
Perustettu:  1984
Perustaja:  Ahti Rönkä
Toimitusjohtaja:  Veikko Oljakka
Kotipaikka:  Kemi
Toimiala:  teurastamo
Tuotteet:  naudanliha, poronliha, Meri-Lapin Karitsa
Liikevaihto:  19,9 milj (2019/12)
Henkilöstö:  78
Kotisivu:  www.ronka.fi
Infobox OKVirheellinen NIMI-arvo: 
Veljekset Rönkä Oy on Kemissä toimiva perheyritys, jonka toimintaan kuuluu eläinten teurastus, lihan hankinta sekä lihanjalostus. Yritys perustettiin vuonna 1984. Yrityksen markkina-alueena on koko Suomi. Kemissä Vilmilän teollisuusalueella sijaitsevan teurastamon lisäksi Ranualla toimii poronkäsittelylaitos ja Keminmaassa Lapin Palvin lihanjalostusyksikkö.   Yritys työllistää noin 50 henkilöä. Liikevaihto vuonna 2007 oli noin 11 miljoonaa euroa. Rönkän tuotteisiin kuuluu muun muassa jauhelihaa, pihvejä ja poronkäristystä.
Veljekset Rönkä Oy:n toimitusjohtajana on vuodesta 2010 alkaen toiminut Veikko Oljakka.
Veljekset Rönkä Oy:n varasto ja pakastinrakennus paloivat 29. kesäkuuta 2011 puukuitueristeitä valmistavan Sepa Oy:n palon yhteydessä.
Eemeli Ylitalo

| Eemeli Ylitalo> Henkilötiedot |
| --- | --- |
Syntynyt: 22. helmikuuta 1998 (ikä 26) Kauhava, Suomi
Kansalaisuus:   Suomi
Jääkiekkoilija
Lempinimi:  Ylli
Pelipaikka:  puolustaja
Maila:  vasen
Pituus:  184 cm
Paino:  94 kg
Seura
Seura:  IPK
Sarja:  Mestis
Pelinumero:  2
Pelaajaura
Pääsarjaura:  2019–
Aik. seurat:  Sport (SML) Hermes (Mestis) Hokki (Mestis) SaPKo (Mestis)
Eemeli Ylitalo (s. 22. helmikuuta 1998 Kauhava) on suomalainen jääkiekkopuolustaja, joka pelaa Mestis-joukkue Iisalmen Peli-Karhuissa.
Ura

Ylitalo on Kauhavan Hela-Kiekon kasvatti. Hän siirtyi juniorina sittemmin S-Kiekkoon. Kaudeksi 2015–2016 Ylitalo siirtyi Vaasan Sportin B-nuoriin. Kaudella 2017–2018 hän nousi seuran A-nuorten varakapteeniksi.
Kaudella 2018–2019 Ylitalo nousi Sportin A-nuorten kapteeniksi. Hän jakoi pudotuspeleissä joukkueen sisäisen tehotilaston voiton Miro Lehtimäen kanssa lukemalla +5. Ylitalo johdatti Sportin kauden päätteeksi A-nuorten SM-pronssiin. Hän debytoi seuran SM-liigajoukkueessa 11. tammikuuta 2019 Oulun Kärppiä vastaan. Ylitalolle avautui paikka Sportin kokoonpanosta, kun Oskari Manninen ja Jyri Niemi olivat loukkaantuneena ja Colby Robak pelikiellossa. Hänet merkittiin joukkueen seitsemänneksi puolustajaksi. Ylitalo sai ottelussa jääaikaa 4.38 minuuttia. Liigauransa avausmaalin hän teki toisessa ottelussaan 20. helmikuuta 2019 Helsingin IFK:ta vastaan. Ylitalo pelasi kauden aikana kolme SM-liigaottelua. Hän pelasi miesten pelejä myös viisi ottelua lainalla Mestis-joukkue Kokkolan Hermeksessä.
Huhtikuussa 2019 Ylitalo teki Sportin kanssa 1+1-vuotisen SM-liigasopimuksen. Kausi 2019–2020 häneltä jäi kuitenkin kokonaan väliin loukkaantumisen vuoksi. Maaliskuussa 2020 seura kuitenkin käytti Ylitalon sopimuksessa olleen option ja teki vuoden mittaisen jatkosopimuksen hänen kanssaan. Syyskuussa Sport lainasi hänet kaudeksi 2020–2021 toistaiseksi voimassa olevalla sopimuksella yhteistyöseuraansa, Mestis-joukkue Kajaanin Hokkiin. Ylitalo pelasi siellä kolme ottelua, kunnes lokakuussa hänet kutsuttiin takaisin Sportin vahvuuteen. Marraskuussa Ylitalo palasi kuitenkin toistaiseksi Hokin vahvuuteen. Hän pelasi siellä kauden aikana kaikkiaan 13 ottelua tehopistein 3+3=6, kunnes maaliskuussa 2021 Ylitalo kutsuttiin takaisin Sportiin paikkaamaan Luke Greenin lähdön jättämää aukkoa. Koska hän palasi joukkueeseen siirtotakarajan jälkeen, Ylitalo ei siirtosääntöjen mukaan enää palannut Hokkiin. Hän pelasi Sportissa kauden aikana kaikkiaan yhdeksän runkosarjaottelua ilman tehopisteitä.
Kaudeksi 2021–2022 Ylitalo siirtyi vuoden mittaisella sopimuksella Mestis-joukkue Savonlinnan Pallokerhoon. Joukkuetta siirtyi myös valmentamaan hänelle Hokista tuttu Niko Eronen. Kaudeksi 2022–2023 Ylitalo siirtyi vuoden mittaisella sopimuksella hänen aiempaan lainaseuraansa Kokkolan Hermekseen. Ylitalo nimettiin joukkueen varakapteeniksi. Heinäkuussa 2023 hän teki Hermeksen kanssa vuoden mittaisen jatkosopimuksen. Hänet nimettiin kaudeksi 2023–2024 Hermeksen kapteeniksi.
Lokakuussa 2024 Ylitalo siirtyi 3. marraskuuta 2024 asti kestävällä sopimuksella Iisalmen Peli-Karhuihin. Lyhyen sopimuksen päätyttyä hän teki seuran kanssa vuoden mittaisen jatkosopimuksen.
Pelityyli

Ylitaloa SaPKossa valmentaneen Niko Erosen mukaan hän on kokonaisvaltainen puolustaja ja esimerkillinen pelaaja. Erosen mukaan Ylitalo on fyysisesti huippu-urheilija, joka pystyy auttamaan joukkuetta jokaisella pelin osa-alueella.
Muuta

Ylitalo harrasti lapsena myös yleisurheilua Kauhavan Wisassa lajinaan keihäänheitto.
Maailmanpankkiryhmä

| Maailmanpankkiryhmä> World Bank Group |
| --- | --- |

 Maailmanpankkiryhmän päämaja Washington DC:ssä.
Perustettu:  1. heinäkuuta 1944
Tyyppi:  kansainvälinen järjestö
Toimiala:  talouskehitys, köyhyyden poistaminen
Päämaja:  Washington DC, Yhdysvallat
Jäsenet:  189 maata
Pääjohtaja:  Ajay Banga
Päätöksentekoelin:  hallintoneuvosto
Aiheesta muualla
Sivusto
Infobox OKNimi-testi OK: 
Maailmanpankkiryhmä (engl. World Bank Group, lyh. WBG) on viiden kansainvälisen organisaation ryhmittymä, joka tarjoaa lainoja kehittyviin maihin. Se on maailman suurin ja tunnetuin kehityspankki. Maailmanpankkiryhmä perustettiin 1. heinäkuuta 1944 Yhdysvaltain New Hampshiren osavaltiossa pidetyssä 44:n hallituksen Bretton Woodsin konferenssissa. Samassa konferenssissa päätettiin myös Kansainvälisen valuuttarahaston (IMF) perustamisesta.
Maailmanpankkiryhmä koostuu viidestä kansainvälisestä organisaatiosta, joista IBRD ja IDA muodostavat Maailmanpankin (World Bank):
Kansainvälinen jälleenrakennus- ja kehittämispankki (engl. International Bank for Reconstruction and Development, lyh. IBRD)
Kansainvälinen kehitysjärjestö (engl. International Development Association, IDA)
Kansainvälinen rahoitusyhtiö (engl. International Finance Corporation, IFC)
Multilateraalinen investointitakuulaitos (engl. Multilateral Investment Guarantee Agency, MIGA)
Kansainvälinen investointiristiriitojen sovittelukeskus (engl. International Centre for the Settlement of Investment Disputes, ICSID)
Päätöksenteko

Maailmanpankkiryhmän jäsenmaat ovat käytännössä sen osakkaita, missä osuuksien määrä perustuu suurin piirtein jäsenmaan talouden kokoon. Yhdysvallat on selvästi suurin yksittäinen osakasmaa ja seuraavana tulevat edustavat myös läntisiä teollisuusmaita, kuten Japani, Saksa ja Yhdistynyt kuningaskunta. Yhdysvallat on perinteisesti suurimpana osakasmaana nimittänyt Maailmanpankkiryhmän pääjohtajan. Pääjohtajan toimikausi kestää viisi vuotta ja uudelleenvalinta on mahdollinen.
Korkeinta päätösvaltaa Maailmanpankkiryhmässä käyttää hallintoneuvosto, jonka jäsenet ovat yleensä jäsenmaiden ministereitä, kuten valtiovarain- tai kehitysyhteistyöministereitä. Hallintoneuvosto kokoontuu kerran vuodessa Maailmanpankkiryhmän vuosikokouksessa. Paikan päällä ryhmän päämajassa työskentelevät puolestaan 24-jäseninen johtokunta, johon viisi suurinta osakasmaata nimittää kukin oman edustajansa. Muut 19 edustavat useamman maan äänestysryhmiä. Johtokunta valvoo Maailmanpankkiryhmän toimintaa ja muun muassa hyväksyy lainat ja takuut, uudet toimintapoliittiset päätökset ja maakohtaiset kehitysstrategiat.
Päätöksenteko > Pääjohtajat

Maailmanpankkiryhmän pääjohtajat (engl. President):
Eugene Meyer (1946)
John J. McCloy (1947–1949)
Eugene R. Black (1949–1963)
George D. Woods (1963–1968)
Robert McNamara (1968–1981)
Alden W. Clausen (1981–1986)
Barber Conable (1986–1991)
Lewis T. Preston (1991–1995)
James Wolfensohn (1995–2005)
Paul Wolfowitz (2005 –2007)
Robert Zoellick (2007–2012)
Jim Yong Kim (2012–2019)
David Malpass (2019–2023)
Ajay Banga (2023-virassa)
Aiheesta muualla

Kuvia tai muita tiedostoja aiheesta Maailmanpankkiryhmä Wikimedia Commonsissa
Maailmanpankkiryhmän sivustot (englanniksi)
Fytokemia

Monien marjojen, hedelmien ja vihannesten kirkkaat värit johtuvat niiden sisältämistä fytokemikaaleista, kuten flavonoideista ja karotenoideista.
Fytokemia on tieteenala, joka tutkii kasveissa esiintyviä kemiallisia yhdisteitä, niiden kemiaa, biosynteesiä, esiintyvyyttä ja metaboliaa. Fytokemian tutkimuskohteita ovat erityisesti biologisesti aktiiviset aineet ja niiden mahdolliset terveysvaikutukset, kuten antioksidatiivisuus tai antimutageenisuus. Fytokemian tutkimusta hyödynnetään muun muassa terveysvaikutteisten elintarvikkeiden ja luonnonlääkinnän kehityksessä. Kasvit syntetisoivat fytokemikaaleja, joka auttaa niitä suojautumaan tuholaisilta sekä kasvitaudeilta.  Fytokemiassa hyödynnettäviä toimintatapoja ovat muun muassa eristäminen, uuttaminen, elektroforeesi sekä erilaiset kromatograafiset menetelmät (TLC, GC, HPLC, u-LC).
Maailman terveysjärjestö (WHO) arvioi, että noin 80% kehitysmaiden asukkaista käyttävät kasveista saatavia lääkkeitä terveytensä tukena. Etenkin perinteisessä kiinalaisessa lääkinnässä on käytetty laajasti kasveista saatavia lääkeaineita. Kasveista on todettu löytyvän muun muassa kolesterolia alentavia, tulehdusta vähentäviä ja antikarsinogeenisiä yhdisteitä sekä antioksidantteja. Nämä yhdisteet ovat tärkeitä esimerkiksi terveysvaikutteisten (funktionaalisten) elintarvikkeiden tuottamisessa.